Denbigh
Store norske leksikon,Geografi,Verdens geografi,Europa,Storbritannia og Nord-Irlands geografi
Denbigh er en mindre by i Storbritannia, Wales, i grevskapet Denbighshire. Byen ligger like vest for elven Clwyd, og har 8986 innbyggere (2011).
Denbigh er i dag hovedsakelig en markedsby med noe moderne industri.Etter at den engelske kongen Edvard 1 erobret Wales, grunnla Henry de Lacy, tredje jarl av Lincoln, en by i 1283 og anla en borg. Borgen ble ødelagt under den engelske borgerkrigen i 1642–1651, men ruinene etter den finnes fortsatt. På 1400- og 1500-tallet var Denbigh en av de viktigste byene i Wales, og vokste med tekstilindustrien.Denbigh er Henry Morton Stanleys fødeby.